ทาคูมิซัง ร้านอาหารญี่ปุ่นร้านนี้ดูภายนอกอาจไม่เห็นว่าเป็นร้านขายอาหารญี่ปุ่นเพราะร้านไม่ได้สะดุดตา แต่ถ้าตั้งใจมาก็หาไม่ยากค่ะ ร้านตั้งอยู่เยื้องกับร้านกรหมี่ไก่ค่ะ

ร้านนี้มีอาหารญี่ปุ่นหลายเมนู ราคาถูกมาก ครั้งนี้สั่งอาหารไป 4 อย่างค่ะ คือ
-ข้าวปั้นซาบะดองย่างไฟ : ซาบะดองอร่อยดีค่ะดองมากำลังดีย่างไฟสุกด้านบนนิดๆ ข้าวปั้นร่วนไปหน่อย ปั้นไม่แน่นเท่าไหร่แต่กินได้ค่ะ
-ซาซิมิแซลมอน : แซลมอนสดดีค่ะ ให้เยอะ
-เช็ตข้าวแกงกระหรี่ไข่ไก่ทอด : แกงกระหรี่เข้มข้นดีค่ะ ชอบไข่ข้นนุ่มดี ไก่ทอดไม่อมน้ำมันเลย
-เช็ตข้าวหน้าแซลมอน : ข้าวแน่นให้ปลาแซลมอนเยอะทีเดียว มีเคียงไข่หวานมาด้วย อร่อยดีค่ะ

รวมๆ แล้วอร่อยดีค่ะ เครื่องเคียงจะเปลี่ยนไปเรื่อยๆ นะให้แบบจัดเต็มดี ซาบะต้มก็อร่อยค่ะ พี่เจ้าของร้านบริการดีมาก อยากได้แบบไหน สุกแค่ไหนบอกได้ค่ะ พี่เค้าจัดให้ แถมราคาก็ถูกมากๆ รวมหมดนี่ 500 บาทเอง แม้บรรยายกาศร้านอึมครึมไปหน่อยแต่ก็โอเคค่ะ ไม่ได้ถึงกับอึดอัด

ใครแวะผ่านมาลองกันดูนะคะ เป็นอาหารญี่ปุ่นอีกร้านแนะนำเลย อร่อย ให้เยอะ บริการดีแถมถูกมากด้วย